
Nr. 27/857
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.97/2010 privind reglementarea unor măsuri în sistemul de asigurări sociale de sănătate, trimis Comisiei pentru sănătate şi familie şi Comisiei pentru muncă şi protecţie socială, pentru examinare în fond, cu adresa nr.PLx 872/2010 din 21 decembrie 2010.
În raport de obiectul şi conţinutul reglementării, proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.


PREŞEDINTE,


VICEPREŞEDINTE,



Rodica NASSAR


Dan Mircea POPESCU

Nr. 27/857
RAPORT  COMUN

asupra proiectului de Lege pentru aprobarea Ordonanţei de urgenţă a Guvernului nr.97/2010 privind reglementarea unor măsuri în sistemul de asigurări sociale de sănătate 
(PLx872/2010)
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru sănătate şi familie şi Comisia pentru muncă şi protecţie socială, au fost sesizate prin adresa 
nr. PLx 872/2010 din 21 decembrie 2010, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.97/2010 privind reglementarea unor măsuri în sistemul de asigurări sociale de sănătate. 
La întocmirea raportului comun, cele două comisii au avut în vedere:

· avizul favorabil al Consiliului Legislativ nr.1277/27.10.2010;

· avizul favorabil al Comisiei juridice, de disciplină şi imunităţi nr.PLx 872/25.01.2011;
· avizul favorabil al comisiei pentru buget, finanţe şi bănci nr.22/758/16.02.2011;
· punctul de vedere al Ministerului Sănătăţii nr.47312/24.09.2012
· punctul de vedere al Guvernului transmis prin adresa nr.4264/DRP/27.06.2012.

Proiectul de lege are ca obiect de reglementare stabilirea numărului maxim de posturi din sistemul de asigurări sociale de sănătate, modalitatea de încadrare în acest număr maxim de posturi, precum şi încetarea contractelor de muncă sau a raporturilor de serviciu din sistemul de asigurări sociale de sănătate.
Comisia pentru sănătate şi familie şi Comisia pentru muncă şi protecţie socială propun Plenului Camerei Deputaţilor aprobarea proiectului de lege în forma prezentată, având în vedere necesitatea încadrării în sumele alocate cu destinaţia cheltuieli de personal în sistemul de asigurări sociale de sănătate pentru respectarea prevederilor strategiei fiscal-bugetare pe perioada 2011-2013, în scopul reducerii riscului unui dezechilibru bugetar major.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.
În conformitate cu prevederile Regulamentului Camerei Deputaţilor, cele două comisii au dezbătut proiectul de lege în şedinţa comună din data de 24 septembrie 2012. La lucrări şi-au înregistrat prezenţa 35 de deputaţi din totalul de 40 membri ai celor două comisii.

Raportul comisiilor a fost adoptat cu unanimitate de voturi.

 La dezbateri, au participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu – Secretar de Stat în Ministerul Sănătăţii şi doamna Denisa Pătraşcu – Secretar de Stat în Ministerul Muncii, Familiei şi Protecţiei Sociale.
Proiectul de lege a fost adoptat de Senat în şedinţa din 15 decembrie 2010.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


PREŞEDINTE,


VICEPREŞEDINTE,



Rodica NASSAR


Dan Mircea POPESCU


SECRETAR,


SECRETAR,



Ion BURNEI


Adrian SOLOMON
Şef birou Gheorghe Marinescu 



Şef serviciu Elena Mesaroş

Întocmit, 





Întocmit,

Consilier parlamentar Livia Spînu                  

Consilier parlamentar Monica Rallu Curta

